Document ID: 32009D0883

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 26ης Νοεμβρίου 2009 για την έγκριση των ετήσιων και των πολυετών προγραμμάτων για την εκρίζωση, τον έλεγχο και την επιτήρηση ορισμένων ζωικών ασθενειών και ζωονόσων τα οποία υπέβαλαν τα κράτη μέλη για το 2010 και τα επόμενα έτη, καθώς και της χρηματοδοτικής συνδρομής της Κοινότητας στα προγράμματα αυτά [κοινοποιηθείσα υπό τον αριθμό Ε(2009) 9131] (2009/883/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 2009/470/ΕΟΚ του Συμβουλίου, της 25ης Μαΐου 2009 , σχετικά με ορισμένες δαπάνες στον κτηνιατρικό τομέα (1), και ιδίως το άρθρο 27 παράγραφος 5, Εκτιμώντας τα ακόλουθα: (1) Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συνδρομή της Κοινότητας σε προγράμματα εκρίζωσης, ελέγχου και επιτήρησης των ζωικών ασθενειών και των ζωονόσων. (2) Επιπροσθέτως, το άρθρο 27 παράγραφος 1 της απόφασης 2009/470/ΕΚ προβλέπει την καθιέρωση κοινοτικού χρηματοδοτικού μέσου για την επιστροφή των δαπανών που επιβαρύνουν τα κράτη μέλη για τη χρηματοδότηση των εθνικών προγραμμάτων εκρίζωσης, ελέγχου και επιτήρησης των ζωικών ασθενειών και των ζωονόσων που απαριθμούνται στο παράρτημα της εν λόγω απόφασης. (3) Η απόφαση 2006/965/ΕΚ του Συμβουλίου, της 19ης Δεκεμβρίου 2006, για την τροποποίηση της απόφασης 90/424/ΕΟΚ σχετικά με ορισμένες δαπάνες στον κτηνιατρικό τομέα (2), θεσπίζει νέα διάταξη που αντικαθιστά το άρθρο 24. Δυνάμει μεταβατικών μέτρων, η απόφαση 2006/965/ΕΚ προβλέπει ότι τα προγράμματα που αφορούν την ενζωοτική λεύκωση των βοοειδών και τη νόσο του Aujeszky μπορούν να εξακολουθήσουν να χρηματοδοτούνται έως τις 31 Δεκεμβρίου 2010. (4) Η απόφαση 2008/341/ΕΚ της Επιτροπής, της 25ης Απριλίου 2008, σχετικά με τον καθορισμό κοινοτικών κριτηρίων για τα εθνικά προγράμματα εκρίζωσης, ελέγχου και επιτήρησης ορισμένων ζωικών ασθενειών και ζωονόσων (3), προβλέπει ότι τα προγράμματα που υποβάλλουν τα κράτη μέλη πρέπει, προκειμένου να εγκριθούν βάσει του χρηματοδοτικού μέσου που προβλέπεται στο άρθρο 27 παράγραφος 1 της απόφασης 2009/470/ΕΚ, να πληρούν τα κριτήρια που θεσπίζονται στο παράρτημα της απόφασης 2008/341/ΕΚ. (5) Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (4), προβλέπει την εφαρμογή από τα κράτη μέλη ετήσιων προγραμμάτων για την επιτήρηση των μεταδοτικών σπογγωδών εγκεφαλοπαθειών (ΜΣΕ) στα βοοειδή και στα αιγοπρόβατα. (6) Η οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών (5), προβλέπει επίσης την εκτέλεση από τα κράτη μέλη προγραμμάτων επιτήρησης των πουλερικών και των άγριων πτηνών προκειμένου να συμβάλλουν, μεταξύ άλλων, με βάση τακτικά επικαιροποιημένες αξιολογήσεις κινδύνου, στη γνώση των απειλών που προέρχονται από τα άγρια πτηνά σε σχέση με οποιονδήποτε ιό της γρίπης των πτηνών. Τα εν λόγω ετήσια προγράμματα επιτήρησης και η χρηματοδότησή τους πρέπει επίσης να εγκριθούν. (7) Ορισμένα κράτη μέλη έχουν υποβάλει ετήσια προγράμματα στην Επιτροπή για την εκρίζωση, τον έλεγχο και την επιτήρηση των ζωικών ασθενειών, προγράμματα ελέγχων που στοχεύουν στην πρόληψη των ζωονόσων καθώς και ετήσια προγράμματα επιτήρησης για την εκρίζωση και την επιτήρηση ορισμένων μεταδοτικών σπογγωδών εγκεφαλοπαθειών (ΜΣΕ) για τα οποία επιθυμούν να λάβουν χρηματοδοτική συνδρομή από την Κοινότητα. (8) Το 2008 και το 2009 ορισμένα πολυετή προγράμματα που υποβλήθηκαν από τα κράτη μέλη για την εκρίζωση, τον έλεγχο και την επιτήρηση των ζωικών ασθενειών εγκρίθηκαν δυνάμει της απόφασης 2007/782/ΕΚ της Επιτροπής (6) και της απόφασης 2008/897/ΕΚ της Επιτροπής (7). Η ανάληψη των δαπανών για τα εν λόγω πολυετή προγράμματα εγκρίθηκε σύμφωνα με το άρθρο 76 παράγραφος 3 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (8). Για τα προγράμματα αυτά η πρώτη δημοσιονομική δέσμευση έγινε μετά την έγκρισή τους. Κάθε επόμενη ετήσια ανάληψη δαπανών θα πρέπει να καθορίζεται από την Επιτροπή σύμφωνα με την εκτέλεση του προγράμματος για το προηγούμενο έτος, βάσει της απόφασης για τη χορήγηση συνδρομής που αναφέρεται στο άρθρο 27 παράγραφος 5 της απόφασης 2009/470/ΕΚ. (9) Ο κανονισμός (ΕΚ) αριθ. 999/2001, όπως τροποποιήθηκε με τον κανονισμό (ΕΚ) αριθ. 103/2009 της Επιτροπής (9), προβλέπει αυστηρότερες απαιτήσεις συμμόρφωσης στην περίπτωση του γάλακτος το οποίο παράγεται από κοπάδια που έχουν μολυνθεί από την κλασική τρομώδη νόσο των προβάτων. (10) Το 2009 η Κύπρος υπέβαλε πολυετές πρόγραμμα επιτήρησης και εκρίζωσης της τρομώδους νόσου των προβάτων, προσαρμοσμένο σ’ αυτή την πρόσφατη τροποποίηση του κανονισμού (ΕΚ) αριθ. 999/2001. Με την απόφαση 2009/560/ΕΚ της Επιτροπής (10), εγκρίθηκε το πολυετές πρόγραμμα για την τρομώδη νόσο των προβάτων, στο οποίο οι δαπάνες για το προσωπικό που προσλαμβάνεται ειδικά για την εκτέλεση εργασιών στο πλαίσιο του προγράμματος και οι δαπάνες για την καταστροφή των σφαγίων περιλήφθηκαν στις δαπάνες που είναι επιλέξιμες για χρηματοδοτική συνδρομή της Κοινότητας. Επομένως, το δεύτερο και τελευταίο έτος του πολυετούς προγράμματος για την τρομώδη νόσο των προβάτων που υποβλήθηκε από την Κύπρο θα πρέπει να εγκριθεί και να προβλεφθούν το ίδιο επίπεδο χρηματοδότησης της Κοινότητας και επιλέξιμα μέτρα όπως για το πρώτο έτος. (11) Η Επιτροπή αξιολόγησε τα ετήσια προγράμματα που υποβλήθηκαν από τα κράτη μέλη καθώς και το επόμενο (δεύτερο ή τρίτο) έτος των πολυετών προγραμμάτων που εγκρίθηκαν το 2008 και το 2009, τόσο από κτηνιατρική όσο και από οικονομική άποψη. Διαπιστώθηκε ότι τα προγράμματα αυτά είναι σύμφωνα με τη σχετική κοινοτική κτηνιατρική νομοθεσία και ιδίως με τα κριτήρια που θεσπίζονται στην απόφαση 2008/341/ΕΚ. (12) Λαμβανομένης υπόψη, αφενός, της σημασίας των ετήσιων και πολυετών προγραμμάτων για την επίτευξη των κοινοτικών στόχων στον τομέα της υγείας των ζώων και της δημόσιας υγείας και, αφετέρου, της υποχρεωτικής εφαρμογής σε όλα τα κράτη μέλη των προγραμμάτων για τις ΜΣΕ και τη γρίπη των πτηνών, είναι σκόπιμο να καθοριστεί το κατάλληλο ποσοστό χρηματοδοτικής συνδρομής της Κοινότητας για την επιστροφή των δαπανών που επιβαρύνουν τα οικεία κράτη μέλη για τα μέτρα που προβλέπονται στην παρούσα απόφαση, έως ένα μέγιστο ποσό για κάθε πρόγραμμα. (13) Για την καλύτερη διαχείριση, την αποτελεσματικότερη χρήση των κοινοτικών πόρων και τη βελτίωση της διαφάνειας, είναι επίσης αναγκαίο να καθοριστούν για κάθε πρόγραμμα, κατά περίπτωση, το μέσο ποσό των δαπανών προς επιστροφή στα κράτη μέλη για ορισμένες δαπάνες, όπως οι δοκιμές που χρησιμοποιούνται στα κράτη μέλη και η αποζημίωση των ιδιοκτητών για τις απώλειες λόγω της σφαγής ή λόγω της θανάτωσης και καταστροφής ζώων. (14) Με βάση τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (11), τα προγράμματα εκρίζωσης και επιτήρησης των ζωικών ασθενειών χρηματοδοτούνται από το Ευρωπαϊκό Γεωργικό Ταμείο Εγγυήσεων. Για σκοπούς δημοσιονομικού ελέγχου, πρέπει να εφαρμόζονται τα άρθρα 9, 36 και 37 του εν λόγω κανονισμού. (15) Η χρηματοδοτική συνδρομή της Κοινότητας πρέπει να χορηγείται υπό τον όρο ότι οι προβλεπόμενες ενέργειες υλοποιούνται όντως και ότι οι αρμόδιες αρχές παρέχουν όλες τις απαραίτητες πληροφορίες εντός των προθεσμιών που καθορίζονται στην παρούσα απόφαση. (16) Για λόγους διοικητικής αποτελεσματικότητας, όλες οι δαπάνες που υποβάλλονται για χρηματοδοτική συνεισφορά από την Κοινότητα θα πρέπει να εκφράζονται σε ευρώ. Σύμφωνα με τον κανονισμό (ΕΚ) αριθ. 1290/2005, η ισοτιμία για τις δαπάνες σε άλλο νόμισμα εκτός του ευρώ θα πρέπει να είναι η τελευταία ισοτιμία της Ευρωπαϊκής Κεντρικής Τράπεζας πριν από την πρώτη ημέρα του μήνα κατά τον οποίο το ενδιαφερόμενο κράτος μέλος υποβάλλει τη σχετική αίτηση. (17) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: ΚΕΦΑΛΑΙΟ I ΕΤΗΣΙΑ ΠΡΟΓΡΑΜΜΑΤΑ Άρθρο 1 Βρουκέλλωση των βοοειδών 1. Τα προγράμματα για την εκρίζωση της βρουκέλλωσης των βοοειδών που έχουν υποβληθεί από την Ισπανία, την Ιταλία, τη Μάλτα, την Κύπρο, την Πορτογαλία και το Ηνωμένο Βασίλειο εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες εργαστηριακών δοκιμών, την αποζημίωση των ιδιοκτητών για την αξία των ζώων που έχουν σφαγεί στο πλαίσιο των προγραμμάτων αυτών καθώς και για την αγορά εμβολίων, και δεν υπερβαίνει τα ακόλουθα ποσά: α) 2 000 000 ευρώ για την Ισπανία· β) 5 000 000 ευρώ για την Ιταλία· γ) 75 000 ευρώ για την Κύπρο· δ) 15 000 ευρώ για τη Μάλτα· ε) 2 500 000 ευρώ για την Πορτογαλία· στ) 2 700 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή rose bengal 0,2 ευρώ ανά δοκιμή· β) για δοκιμή οροσυγκόλλησης 0,2 ευρώ ανά δοκιμή· γ) για δοκιμή σύνδεσης του συμπληρώματος 0,4 ευρώ ανά δοκιμή· δ) για δοκιμή ELISA 1 ευρώ ανά δοκιμή· ε) για ζώα που έχουν σφαγεί 375 ευρώ ανά ζώο. Άρθρο 2 Φυματίωση των βοοειδών 1. Τα προγράμματα για την εκρίζωση της φυματίωσης των βοοειδών που έχουν υποβληθεί από την Ιρλανδία, την Ισπανία, την Ιταλία, την Πορτογαλία και το Ηνωμένο Βασίλειο εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες δοκιμών φυματινισμού και δοκιμών γ-ιντερφερόνης και την αποζημίωση των ιδιοκτητών για την αξία των ζώων που έχουν σφαγεί στο πλαίσιο των προγραμμάτων αυτών, και δεν υπερβαίνει τα ακόλουθα ποσά: α) 12 000 000 ευρώ για την Ιρλανδία· β) 7 500 000 ευρώ για την Ισπανία· γ) 4 000 000 ευρώ για την Ιταλία· δ) 1 000 000 ευρώ για την Πορτογαλία· ε) 10 000 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή φυματινισμού 1,75 ευρώ ανά δοκιμή· β) για δοκιμή γ-ιντερφερόνης 5 ευρώ ανά δοκιμή· γ) για ζώα που έχουν σφαγεί 375 ευρώ ανά ζώο. Άρθρο 3 Βρουκέλλωση των αιγοπροβάτων 1. Τα προγράμματα για την εκρίζωση της βρουκέλλωσης των αιγοπροβάτων που έχουν υποβληθεί από την Ισπανία, την Ιταλία, την Κύπρο και την Πορτογαλία εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για την αγορά εμβολίων, για τις δαπάνες εργαστηριακών δοκιμών και την αποζημίωση των ιδιοκτητών για την αξία των ζώων τους που έχουν σφαγεί στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 4 500 000 ευρώ για την Ισπανία· β) 3 500 000 ευρώ για την Ιταλία· γ) 75 000 ευρώ για την Κύπρο· δ) 1 100 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή rose bengal 0,2 ευρώ ανά δοκιμή· β) για δοκιμή σύνδεσης του συμπληρώματος 0,4 ευρώ ανά δοκιμή· γ) για ζώα που έχουν σφαγεί 50 ευρώ ανά ζώο. Άρθρο 4 Καταρροϊκός πυρετός του προβάτου σε περιοχές όπου ενδημεί η νόσος ή σε περιοχές υψηλού κινδύνου 1. Τα προγράμματα για την εκρίζωση και την επιτήρηση του καταρροϊκού πυρετού των προβάτων που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, και τη Σουηδία εγκρίνονται για την περίοδο από την 1η Ιανουαρίου έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες όσον αφορά τον εμβολιασμό, τις εργαστηριακές δοκιμές με σκοπό την ιολογική, την ορολογική και την εντομολογική επιτήρηση, καθώς και την αγορά παγίδων και εμβολίων, και δεν υπερβαίνει τα ακόλουθα ποσά: α) 4 500 000 ευρώ για το Βέλγιο· β) 6 000 ευρώ για τη Βουλγαρία· γ) 1 600 000 ευρώ για την Τσεχική Δημοκρατία· δ) 50 000 ευρώ για τη Δανία· ε) 16 800 000 ευρώ για τη Γερμανία· στ) 130 000 ευρώ για την Εσθονία· ζ) 80 000 ευρώ για την Ιρλανδία· η) 70 000 ευρώ για την Ελλάδα· θ) 20 000 000 ευρώ για την Ισπανία· ι) 40 000 000 ευρώ για τη Γαλλία· ια) 2 700 000 ευρώ για την Ιταλία· ιβ) 310 000 ευρώ για τη Λεττονία· ιγ) 630 000 ευρώ για τη Λιθουανία· ιδ) 300 000 ευρώ για το Λουξεμβούργο· ιε) 780 000 ευρώ για την Ουγγαρία· ιστ) 4 000 ευρώ για τη Μάλτα· ιζ) 110 000 για τις Κάτω Χώρες· ιη) 1 000 000 ευρώ για την Αυστρία· ιθ) 70 000 ευρώ για την Πολωνία· κ) 5 200 000 ευρώ για την Πορτογαλία· κα) 110 000 ευρώ για τη Ρουμανία· κβ) 590 000 ευρώ για τη Σλοβενία· κγ) 50 000 ευρώ για τη Σλοβακία· κδ) 490 000 ευρώ για τη Φινλανδία· κε) 1 700 000 ευρώ για τη Σουηδία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή ELISA 2,5 ευρώ ανά δοκιμή· β) για δοκιμή PRC 10 ευρώ ανά δοκιμή· γ) για την αγορά μονοδύναμων εμβολίων 0,3 ευρώ ανά δόση· δ) για την αγορά διδύναμων εμβολίων 0,45 ευρώ ανά δόση· ε) για τον εμβολιασμό των βοοειδών, 1,50 ευρώ ανά εμβολιαζόμενο βοοειδές, ανεξάρτητα από τον αριθμό και το είδος των δόσεων εμβολίων που χρησιμοποιούνται· στ) για τον εμβολιασμό των αιγοπροβάτων, 0,75 ευρώ ανά εμβολιαζόμενο αιγοπρόβατο, ανεξάρτητα από τον αριθμό και το είδος των δόσεων εμβολίων που χρησιμοποιούνται. Άρθρο 5 Σαλμονέλωση (ζωονοσογόνος σαλμονέλα) σε σμήνη αναπαραγωγής, ωοπαραγωγής και κρεατοπαραγωγής του είδους Gallus gallus και σε σμήνη ινδορνίθων (Meleagris gallopavo) 1. Τα προγράμματα για τον έλεγχο ορισμένων μορφών ζωονοσογόνου σαλμονέλας σε σμήνη αναπαραγωγής, ωοπαραγωγής και κρεατοπαραγωγής του είδους Gallus gallus, και σε σμήνη ινδορνίθων (Meleagris gallopavo) που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, την Εσθονία, τη Γερμανία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβακία, τη Σλοβενία και το Ηνωμένο Βασίλειο εγκρίνονται για την περίοδο από την 1η Ιανουαρίου έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες βακτηριολογικών δοκιμών και δοκιμών για τον προσδιορισμό οροτύπου στο πλαίσιο επίσημης δειγματοληψίας, βακτηριολογικών δοκιμών για να επαληθευτεί η αποτελεσματικότητα της απολύμανσης, δοκιμών ανίχνευσης αντιμικροβιακών ουσιών ή ανασταλτικών παραγόντων της ανάπτυξης των βακτηριδίων στους ιστούς των πτηνών από σμήνη που υποβλήθηκαν σε δοκιμή για σαλμονέλα, για την αγορά εμβολίων και την αποζημίωση των ιδιοκτητών για την αξία των πτηνών τους αναπαραγωγής και ωοπαραγωγής του είδους Gallus gallus που έχουν θανατωθεί και τη θανάτωση των ινδορνίθων αναπαραγωγής του είδους Meleagris gallopavo καθώς και για την καταστροφή των αβγών όπως ορίζεται στην παράγραφο 3. Αυτή η χρηματοδοτική συνδρομή δεν υπερβαίνει τα ακόλουθα ποσά: α) 2 000 000 ευρώ για το Βέλγιο· β) 20 000 ευρώ για τη Βουλγαρία· γ) 2 500 000 ευρώ για την Τσεχική Δημοκρατία· δ) 200 000 ευρώ για τη Δανία· ε) 15 000 ευρώ για την Εσθονία· στ) 800 000 ευρώ για τη Γερμανία· ζ) 100 000 ευρώ για την Ιρλανδία· η) 550 000 ευρώ για την Ελλάδα· θ) 2 500 000 ευρώ για την Ισπανία· ι) 3 500 000 ευρώ για τη Γαλλία· ια) 1 250 000 ευρώ για την Ιταλία· ιβ) 100 000 ευρώ για την Κύπρο· ιγ) 420 000 ευρώ για τη Λεττονία· ιδ) 160 000 ευρώ για τη Λιθουανία· ιε) 10 000 ευρώ για το Λουξεμβούργο· ιστ) 2 500 000 ευρώ για την Ουγγαρία· ιζ) 150 000 ευρώ για τη Μάλτα· ιη) 3 500 000 ευρώ για τις Κάτω Χώρες· ιθ) 960 000 ευρώ για την Αυστρία· κ) 3 500 000 ευρώ για την Πολωνία· κα) 255 000 ευρώ για την Πορτογαλία· κβ) 600 000 ευρώ για τη Ρουμανία· κγ) 117 000 ευρώ για τη Σλοβενία· κδ) 730 000 ευρώ για τη Σλοβακία· κε) 52 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για βακτηριολογική δοκιμή (καλλιέργεια/απομόνωση) 5,0 ευρώ ανά δοκιμή· β) για την αγορά δόσης εμβολίου σαλμονέλλας 0,05 ευρώ ανά δόση· γ) για τον προσδιορισμό του οροτύπου σχετικών απομονωθέντων στελεχών Salmonella spp. 20 ευρώ ανά δοκιμή· δ) για βακτηριολογική δοκιμή για να επαληθευτεί η αποτελεσματικότητα της απολύμανσης των θαλάμων πουλερικών μετά τον αποπληθυσμό του θετικού στη σαλμονέλα σμήνους 5,0 ευρώ ανά δοκιμή· ε) για τη δοκιμή ανίχνευσης αντιμικροβιακών ουσιών ή ανασταλτικών παραγόντων της ανάπτυξης των βακτηριδίων στους ιστούς των πτηνών από σμήνη που υποβλήθηκαν σε δοκιμή για σαλμονέλα 5 ευρώ ανά δοκιμή· στ) για την αποζημίωση της αξίας πτηνού-γονέα αναπαραγωγής του είδους Gallus gallus που έχει θανατωθεί, 4 ευρώ ανά πτηνό· ζ) για την αποζημίωση της αξίας πτηνού ωοπαραγωγής του είδους Gallus gallus που έχει θανατωθεί, 2,20 ευρώ ανά πτηνό· η) για την αποζημίωση της αξίας ινδόρνιθας-γονέα αναπαραγωγής του είδους Meleagris gallopavo που έχει θανατωθεί, 12 ευρώ ανά πτηνό· θ) για την αποζημίωση για αβγά επώασης γονέα αναπαραγωγής του είδους Gallus gallus, 0,20 ευρώ ανά κατεστραμμένο αβγό επώασης· ι) για την αποζημίωση για επιτραπέζια αβγά του είδους Gallus gallus, 0,04 ευρώ ανά κατεστραμμένο επιτραπέζιο αβγό· ια) για την αποζημίωση για αβγά επώασης γονέα αναπαραγωγής του είδους Meleagris gallopavo, 0,40 ευρώ ανά κατεστραμμένο αβγό επώασης· Άρθρο 6 Κλασική πανώλη των χοίρων και αφρικανική πανώλη των χοίρων 1. Τα προγράμματα για τον έλεγχο και την επιτήρηση: α) της κλασικής πανώλης των χοίρων που έχουν υποβληθεί από τη Βουλγαρία, τη Γερμανία, τη Γαλλία, το Λουξεμβούργο, την Ουγγαρία, τη Ρουμανία, τη Σλοβενία και τη Σλοβακία εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010· β) της αφρικανικής πανώλης των χοίρων που έχουν υποβληθεί από την Ιταλία εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η οικονομική συνδρομή της Κοινότητας ανέρχεται στο 50 % των δαπανών που βαρύνουν κάθε κράτος μέλος που αναφέρεται στην παράγραφο 1, για τις δαπάνες ιολογικών και ορολογικών δοκιμών σε οικόσιτους χοίρους και αγριόχοιρους και, όσον αφορά τα προγράμματα της Βουλγαρίας, της Γερμανίας, της Γαλλίας, της Ρουμανίας και της Σλοβακίας στο 50 % των δαπανών για την αγορά και διανομή εμβολίων και δολωμάτων για τον εμβολιασμό αγριόχοιρων· η κοινοτική συνδρομή δεν υπερβαίνει τα ακόλουθα ποσά: α) 240 000 ευρώ για τη Βουλγαρία· β) 1 400 000 ευρώ για τη Γερμανία· γ) 720 000 ευρώ για τη Γαλλία· δ) 110 000 ευρώ για την Ιταλία· ε) 25 000 ευρώ για το Λουξεμβούργο· στ) 300 000 ευρώ για την Ουγγαρία· ζ) 1 200 000 ευρώ για τη Ρουμανία· η) 30 000 ευρώ για τη Σλοβενία· θ) 515 000 ευρώ για τη Σλοβακία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα 2,5 ευρώ ανά δοκιμή για τις δοκιμές ELISA. Άρθρο 7 Φυσαλιδώδης νόσος των χοίρων 1. Το πρόγραμμα για την εκρίζωση της φυσαλιδώδους νόσου των χοίρων που έχει υποβληθεί από την Ιταλία εγκρίνεται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % του κόστους των εργαστηριακών δοκιμών και δεν υπερβαίνει τα 450 000 ευρώ. Άρθρο 8 Γρίπη των πτηνών σε πουλερικά και άγρια πτηνά 1. Τα προγράμματα για επιθεωρήσεις γρίπης των πτηνών σε πουλερικά και άγρια πτηνά που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από την 1η Ιανουαρίου έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος για τη διενέργεια εργαστηριακών δοκιμών και ένα κατ’ αποκοπή ποσό για τη δειγματοληψία σε άγρια πτηνά, και δεν υπερβαίνει τα ακόλουθα ποσά: α) 135 000 ευρώ για το Βέλγιο· β) 50 000 ευρώ για τη Βουλγαρία· γ) 85 000 ευρώ για την Τσεχική Δημοκρατία· δ) 200 000 ευρώ για τη Δανία· ε) 350 000 ευρώ για τη Γερμανία· στ) 10 000 ευρώ για την Εσθονία· ζ) 110 000 ευρώ για την Ιρλανδία· η) 70 000 ευρώ για την Ελλάδα· θ) 300 000 ευρώ για την Ισπανία· ι) 250 000 ευρώ για τη Γαλλία· ια) 650 000 ευρώ για την Ιταλία· ιβ) 20 000 ευρώ για την Κύπρο· ιγ) 60 000 ευρώ για τη Λεττονία· ιδ) 10 000 ευρώ για το Λουξεμβούργο· ιε) 300 000 ευρώ για την Ουγγαρία· ιστ) 10 000 ευρώ για τη Μάλτα· ιζ) 350 000 για τις Κάτω Χώρες· ιη) 55 000 ευρώ για την Αυστρία· ιθ) 100 000 ευρώ για την Πολωνία· κ) 200 000 ευρώ για την Πορτογαλία· κα) 400 000 ευρώ για τη Ρουμανία· κβ) 40 000 ευρώ για τη Σλοβενία· κγ) 35 000 ευρώ για τη Σλοβακία· κδ) 35 000 ευρώ για τη Φινλανδία· κε) 200 000 ευρώ για τη Σουηδία· κστ) 300 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τις δοκιμές/δειγματοληψία που καλύπτονται από τα προγράμματα δεν υπερβαίνουν κατά μέσο όρο τα ακόλουθα ποσά: α) δοκιμή ELISA 2 ευρώ ανά δοκιμή· β) δοκιμασία ανοσοδιάχυσης σε αγάρ-γέλη 1,2 ευρώ ανά δοκιμή· γ) δοκιμή HI για H5/H7 12 ευρώ ανά δοκιμή· δ) δοκιμασία απομόνωσης ιού 40 ευρώ ανά δοκιμή· ε) δοκιμή PCR 20 ευρώ ανά δοκιμή· στ) δειγματοληψία σε άγρια πτηνά 20 ευρώ ανά δείγμα. Άρθρο 9 Μεταδοτικές σπογγώδεις εγκεφαλοπάθειες (ΜΣΕ), σπογγώδης εγκεφαλοπάθεια των βοοειδών (ΣΕΒ) και τρομώδης νόσος των προβάτων 1. Τα προγράμματα για την επιτήρηση των μεταδοτικών σπογγωδών εγκεφαλοπαθειών (ΜΣΕ) και για την εκρίζωση της σπογγώδους εγκεφαλοπάθειας των βοοειδών (ΣΕΒ) και της τρομώδους νόσου των προβάτων που έχουν υποβληθεί από το Βέλγιο, τη Βουλγαρία, την Τσεχική Δημοκρατία, τη Δανία, τη Γερμανία, την Εσθονία, την Ιρλανδία, την Ελλάδα, την Ισπανία, τη Γαλλία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Ρουμανία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 100 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για η διενέργεια ταχέων δοκιμών σε ζώα όπως αναφέρεται στο παράρτημα III κεφάλαιο A μέρη I και II σημεία 1 έως 5 του κανονισμού (ΕΚ) αριθ. 999/2001 και στο παράρτημα VII του ίδιου κανονισμού, δοκιμών επιβεβαίωσης και κύριων μοριακών δοκιμών διάκρισης όπως αναφέρεται στο παράρτημα X κεφάλαιο Γ σημείο 3 παράγραφος 2 στοιχείο γ) σημείο i) του κανονισμού (ΕΚ) αριθ. 999/2001. Η χρηματοδοτική συνδρομή ανέρχεται στο 50 % των δαπανών που επιβαρύνουν κάθε κράτος μέλος για την αποζημίωση των ιδιοκτητών για την αξία των ζώων τους που θανατώθηκαν και καταστράφηκαν σύμφωνα με τα προγράμματά τους για την εκρίζωση της ΣΕΒ και της τρομώδους νόσου των προβάτων και στο 50 % των δαπανών της γονοτυπικής ανάλυσης δειγμάτων και δεν υπερβαίνει τα ακόλουθα ποσά: α) 1 670 000 ευρώ για το Βέλγιο· β) 720 000 ευρώ για τη Βουλγαρία· γ) 900 000 ευρώ για την Τσεχική Δημοκρατία· δ) 1 000 000 ευρώ για τη Δανία· ε) 7 810 000 ευρώ για τη Γερμανία· στ) 200 000 ευρώ για την Εσθονία· ζ) 3 570 000 ευρώ για την Ιρλανδία· η) 2 000 000 ευρώ για την Ελλάδα· θ) 5 300 000 ευρώ για την Ισπανία· ι) 12 500 000 ευρώ για τη Γαλλία· ια) 6 000 000 ευρώ για την Ιταλία· ιβ) 50 000 ευρώ για την Κύπρο· ιγ) 240 000 ευρώ για τη Λεττονία· ιδ) 460 000 ευρώ για τη Λιθουανία· ιε) 75 000 ευρώ για το Λουξεμβούργο· ιστ) 1 150 000 ευρώ για την Ουγγαρία· ιζ) 20 000 ευρώ για τη Μάλτα· ιη) 2 500 000 για τις Κάτω Χώρες· ιθ) 1 010 000 ευρώ για την Αυστρία· κ) 3 100 000 ευρώ για την Πολωνία· κα) 1 350 000 ευρώ για την Πορτογαλία· κβ) 1 000 000 ευρώ για τη Ρουμανία· κγ) 180 000 ευρώ για τη Σλοβενία· κδ) 650 000 ευρώ για τη Σλοβακία· κε) 410 000 ευρώ για τη Φινλανδία· κστ) 650 000 ευρώ για τη Σουηδία· κζ) 4 700 000 ευρώ για το Ηνωμένο Βασίλειο. 3. Η χρηματοδοτική συνδρομή της Κοινότητας για τα προγράμματα που αναφέρονται στην παράγραφο 1 αφορά τις διεξαχθείσες δοκιμές και τα ζώα που θανατώθηκαν και καταστράφηκαν και τα μέγιστα ποσά δεν υπερβαίνουν κατά μέσο όρο τα ακόλουθα ποσά: α) για τις δοκιμές που διεξάγονται στα βοοειδή 5 ευρώ ανά δοκιμή· β) για τις δοκιμές που διεξάγονται στα αιγοπρόβατα 30 ευρώ ανά δοκιμή· γ) για δοκιμές επιβεβαίωσης και κύριες μοριακές δοκιμές διάκρισης 175 ευρώ ανά δοκιμή· δ) ανά γονοτυπική δοκιμή 10 ευρώ· ε) για κάθε βοοειδές που θανατώνεται 500 ευρώ· στ) για κάθε πρόβατο ή αίγα που θανατώνεται 70 ευρώ. Άρθρο 10 Λύσσα 1. Τα προγράμματα για την εκρίζωση της λύσσας που έχουν υποβληθεί από τη Βουλγαρία, την Ουγγαρία, την Πολωνία, τη Ρουμανία και τη Σλοβακία εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες των εργαστηριακών δοκιμών για την ανίχνευση αντιγόνων ή αντισωμάτων κατά της λύσσας, τον χαρακτηρισμό του ιού της λύσσας, την ανίχνευση βιοδεικτών και την τιτλοδότηση των δολωμάτων εμβολίου, και για την αγορά και διανομή εμβολίων και δολωμάτων για τα προγράμματα και δεν υπερβαίνει τα ακόλουθα ποσά: α) 820 000 ευρώ για τη Βουλγαρία· β) 880 000 ευρώ για την Ουγγαρία· γ) 4 100 000 ευρώ για την Πολωνία· δ) 1 800 000 ευρώ για τη Ρουμανία· ε) 370 000 ευρώ για τη Σλοβακία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή ELISA 8 ευρώ ανά δοκιμή· β) για δοκιμή ανίχνευσης τετρακυκλίνης σε οστά 8 ευρώ ανά δοκιμή· γ) για δοκιμή με φθορίζοντα αντισώματα (FAT) 12 ευρώ ανά δοκιμή. Άρθρο 11 Ενζωοτική λεύκωση των βοοειδών 1. Τα προγράμματα για την εκρίζωση της ενζωοτικής λεύκωσης των βοοειδών που έχουν υποβληθεί από την Εσθονία, τη Λιθουανία, τη Μάλτα και την Πολωνία εγκρίνονται για την περίοδο από την 1η Ιανουαρίου έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες εργαστηριακών δοκιμών και την αποζημίωση των ιδιοκτητών για την αξία των ζώων τους που έχουν σφαγεί στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 20 000 ευρώ για την Εσθονία· β) 20 000 ευρώ για τη Λιθουανία· γ) 500 000 ευρώ για τη Μάλτα· δ) 1 400 000 ευρώ για την Πολωνία. 3. Τα μέγιστα ποσά των δαπανών που επιστρέφονται στα κράτη μέλη για το πρόγραμμα που αναφέρεται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή ELISA 0,5 ευρώ ανά δοκιμή· β) για δοκιμή ανοσοδιάχυσης σε άγαρ-γέλη 0,5 ευρώ ανά δοκιμή· γ) για ζώο που έχει σφαγεί 375 ευρώ ανά ζώο. Άρθρο 12 Ψευδολύσσα ή νόσος του Aujeszky 1. Τα προγράμματα για την εκρίζωση της ψευδολύσσας ή νόσου του Aujeszky που έχουν υποβληθεί από τη Βουλγαρία, την Ισπανία, την Ουγγαρία και την Πολωνία εγκρίνονται για την περίοδο από την 1η Ιανουαρίου έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν τα κράτη μέλη που αναφέρονται στην παράγραφο 1 για τις εργαστηριακές δοκιμές στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 25 000 ευρώ για τη Βουλγαρία· β) 122 000 ευρώ για την Ουγγαρία· γ) 3 764 000 ευρώ για την Πολωνία· δ) 870 000 ευρώ για την Ισπανία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο το 1 ευρώ ανά δοκιμή για τις δοκιμές ELISA. ΚΕΦΑΛΑΙΟ II ΠΟΛΥΕΤΗ ΠΡΟΓΡΑΜΜΑΤΑ Άρθρο 13 Λύσσα 1. Τα πολυετή προγράμματα για την εκρίζωση της λύσσας που έχουν υποβληθεί από τη Λιθουανία και την Αυστρία εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2012. 2. Το τρίτο έτος των πολυετών προγραμμάτων για την εκρίζωση της λύσσας που έχουν υποβληθεί από την Εσθονία, τη Λεττονία, τη Σλοβενία και τη Φινλανδία εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 3. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στις παραγράφους 1 και 2 για τις δαπάνες των εργαστηριακών δοκιμών για την ανίχνευση αντιγόνων ή αντισωμάτων κατά της λύσσας, τον χαρακτηρισμό του ιού της λύσσας, την ανίχνευση βιοδεικτών, τον προσδιορισμό της ηλικίας και την τιτλοδότηση των δολωμάτων εμβολίου, και για την αγορά και διανομή εμβολίων και δολωμάτων για τα προγράμματα και δεν υπερβαίνει τα ακόλουθα ποσά: α) 950 000 ευρώ για την Εσθονία· β) 1 130 000 ευρώ για τη Λεττονία· γ) 1 000 000 ευρώ για τη Λιθουανία· δ) 110 000 ευρώ για την Αυστρία· ε) 550 000 ευρώ για τη Σλοβενία· στ) 100 000 ευρώ για τη Φινλανδία. 4. Τα μέγιστα ποσά των δαπανών που επιστρέφονται στα οικεία κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή ELISA 8 ευρώ ανά δοκιμή· β) για δοκιμή ανίχνευσης τετρακυκλίνης σε οστά 8 ευρώ ανά δοκιμή· γ) για δοκιμή με φθορίζοντα αντισώματα (FAT) 12 ευρώ ανά δοκιμή. 5. Τα ποσά που δεσμεύονται για τα επόμενα έτη καθορίζονται σύμφωνα με την εκτέλεση του προγράμματος το 2010. Άρθρο 14 Ψευδολύσσα ή νόσος του Aujeszky 1. Το τρίτο έτος του πολυετούς προγράμματος για την εκρίζωση της ψευδολύσσας ή νόσου του Aujeszky που έχει υποβληθεί από το Βέλγιο εγκρίνεται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν το Βέλγιο για τη διενέργεια εργαστηριακών δοκιμών και δεν υπερβαίνει τα 262 000 ευρώ. 3. Τα μέγιστα ποσά των δαπανών που επιστρέφονται στο Βέλγιο για το πρόγραμμα που αναφέρεται στην παράγραφο 1 δεν υπερβαίνουν το 1 ευρώ ανά δοκιμή για τις δοκιμές ELISA. Άρθρο 15 Ενζωοτική λεύκωση των βοοειδών 1. Το δεύτερο έτος των πολυετών προγραμμάτων για την εκρίζωση της ενζωοτικής λεύκωσης των βοοειδών που έχουν υποβληθεί από την Ιταλία, τη Λεττονία και την Πορτογαλία εγκρίνονται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για τις δαπάνες εργαστηριακών δοκιμών και την αποζημίωση των ιδιοκτητών για την αξία των ζώων τους που έχουν σφαγεί στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 800 000 ευρώ για την Ιταλία· β) 55 000 ευρώ για τη Λεττονία· γ) 750 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για δοκιμή ELISA 0,5 ευρώ ανά δοκιμή· β) για δοκιμή ανοσοδιάχυσης σε άγαρ-γέλη 0,5 ευρώ ανά δοκιμή· γ) για ζώα που έχουν σφαγεί 375 ευρώ ανά ζώο. Άρθρο 16 Τρομώδης νόσος (scrapie) 1. Το δεύτερο έτος του πολυετούς προγράμματος για την επιτήρηση και την εκρίζωση της τρομώδους νόσου που έχει υποβληθεί από την Κύπρο στις 18 Μαρτίου 2009 εγκρίνεται για την περίοδο από την 1η Ιανουαρίου 2010 έως την 31η Δεκεμβρίου 2010. 2. Η χρηματοδοτική συνδρομή της Κοινότητας δεν υπερβαίνει τα 8 200 000 ευρώ και ανέρχεται στα ακόλουθα ποσοστά: α) στο 100 % των δαπανών της Κύπρου για τη διεξαγωγή ταχέων δοκιμών που αναφέρονται στο παράρτημα III κεφάλαιο A μέρος II σημεία 1 έως 5 του κανονισμού (ΕΚ) αριθ. 999/2001 και στο παράρτημα VII του ίδιου κανονισμού, και κύριων μοριακών δοκιμών διάκρισης όπως αναφέρονται στο παράρτημα X κεφάλαιο Γ σημείο 3.2 στοιχείο γ)i) του κανονισμού (ΕΚ) αριθ. 999/2001· β) στο 75 % των δαπανών που επιβαρύνουν την Κύπρο για την αποζημίωση των ιδιοκτητών για την αξία των ζώων τους τα οποία θανατώνονται και καταστρέφονται σύμφωνα με το πρόγραμμά της για την επιτήρηση και εκρίζωση της τρομώδους νόσου των προβάτων· γ) στο 50 % των δαπανών για: i) τη γονοτυπική ανάλυση των δειγμάτων· ii) την αγορά παρασκευασμάτων που χρησιμοποιούνται για την ευθανασία των ζώων· iii) το προσωπικό που προσλαμβάνεται ειδικά για την εκτέλεση εργασιών στο πλαίσιο του προγράμματος· iv) την καταστροφή των σφαγίων. 3. Τα μέγιστα ποσά των δαπανών που επιστρέφονται στην Κύπρο για το πρόγραμμα που αναφέρεται στην παράγραφο 1 δεν υπερβαίνουν κατά μέσο όρο τα ακόλουθα ποσά: α) για τις δοκιμές που διεξάγονται στα αιγοπρόβατα 30 ευρώ ανά δοκιμή· β) για τις κύριες μοριακές δοκιμές διάκρισης 175 ευρώ ανά δοκιμή· γ) για δοκιμές προσδιορισμού γονοτύπου 10 ευρώ ανά δοκιμή· δ) για κάθε πρόβατο ή αίγα που θανατώνεται 100 ευρώ ανά ζώο. ΚΕΦΑΛΑΙΟ III ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Άρθρο 17 Η αποζημίωση των ιδιοκτητών για την αξία των ζώων τους που έχουν θανατωθεί και καταστραφεί ή σφαγεί και για τα προϊόντα που έχουν καταστραφεί χορηγείται εντός προθεσμίας 90 ημερών από τη σφαγή ή τη θανάτωση και καταστροφή του ζώου ή την καταστροφή των προϊόντων ή την προσκόμιση της συμπληρωμένης αίτησης από τον ιδιοκτήτη. Το άρθρο 9 παράγραφοι 1, 2 και 3 του κανονισμού (ΕΚ) αριθ. 883/2006 της Επιτροπής (12) εφαρμόζεται στις πληρωμές αποζημίωσης που πραγματοποιούνται μετά τη λήξη της προθεσμίας των 90 ημερών. Άρθρο 18 1. Οι δαπάνες που υποβάλλονται από τα κράτη μέλη για κοινοτική χρηματοδοτική συνδρομή εκφράζονται σε ευρώ και δεν περιλαμβάνουν φόρο προστιθέμενης αξίας και άλλους φόρους. 2. Σε περίπτωση που οι δαπάνες ενός κράτους μέλους είναι σε άλλο νόμισμα εκτός του ευρώ, το ενδιαφερόμενο κράτος μέλος τις μετατρέπει σε ευρώ βάσει της τελευταίας ισοτιμίας της Ευρωπαϊκής Κεντρικής Τράπεζας πριν από την πρώτη ημέρα του μήνα κατά τον οποίο το κράτος μέλος υποβάλλει τη σχετική αίτηση. Άρθρο 19 1. Η χρηματοδοτική συνδρομή της Κοινότητας για τα προγράμματα που αναφέρονται στα άρθρα 1 έως 16 χορηγείται υπό την προϋπόθεση ότι τα οικεία κράτη μέλη: α) εφαρμόζουν τα προγράμματα σύμφωνα με τις σχετικές διατάξεις του κοινοτικού δικαίου, συμπεριλαμβανομένων των κανόνων ανταγωνισμού και ανάθεσης των δημόσιων συμβάσεων· β) θέτουν σε ισχύ έως την 1η Ιανουαρίου 2010 το αργότερο τις αναγκαίες νομοθετικές, κανονιστικές και διοικητικές διατάξεις για την εφαρμογή των προγραμμάτων που αναφέρονται στα άρθρα 1 έως 16· γ) διαβιβάζουν στην Επιτροπή έως τις 31 Ιουλίου 2010 το αργότερο τις ενδιάμεσες τεχνικές και οικονομικές εκθέσεις για τα προγράμματα που αναφέρονται στα άρθρα 1 έως 16 σύμφωνα με το άρθρο 27 παράγραφος 7 στοιχείο α) της απόφασης 2009/470/ΕΚ· δ) όσον αφορά τα προγράμματα που αναφέρονται στο άρθρο 8, υποβάλλουν, ανά τρίμηνο, μέσω του συστήματος σε απευθείας σύνδεση (on-line) της Επιτροπής, έκθεση στην Επιτροπή σχετικά με τα θετικά και τα αρνητικά αποτελέσματα των ερευνών στο πλαίσιο της επιτήρησης των πουλερικών και των άγριων πτηνών, και διαβιβάζουν τα αποτελέσματα αυτά εντός προθεσμίας τεσσάρων εβδομάδων από το τέλος του μήνα που καλύπτει η έκθεση· ε) για τα προγράμματα που αναφέρονται στα άρθρα 1 έως 16, υποβάλλουν στην Επιτροπή, έως τις 30 Απριλίου 2011 το αργότερο, σύμφωνα με το άρθρο 27 παράγραφος 7 στοιχείο β) της απόφασης 2009/470/ΕΚ, τελική έκθεση σχετικά με την τεχνική εκτέλεση του προγράμματος η οποία συνοδεύεται από τεκμηριωμένα αποδεικτικά στοιχεία όσον αφορά τις δαπάνες του οικείου κράτους μέλους και τα αποτελέσματα που επιτεύχθηκαν κατά την περίοδο από την 1η Ιανουαρίου 2010 έως την 31η Δεκεμβρίου 2010· στ) για τα προγράμματα που αναφέρονται στα άρθρα 1 έως 16, εφαρμόζουν αποτελεσματικά το πρόγραμμα· ζ) για τα προγράμματα που αναφέρονται στα άρθρα 1 έως 16, δεν υποβάλλουν περαιτέρω αιτήσεις για κοινοτική συνδρομή για τα μέτρα αυτά και δεν είχαν στο παρελθόν υποβάλει ανάλογες αιτήσεις. 2. Όταν ένα κράτος μέλος δεν συμμορφώνεται με την παράγραφο 1, η Επιτροπή μειώνει την κοινοτική χρηματοδοτική συνδρομή λαμβάνοντας υπόψη τη φύση και τη σοβαρότητα της παράβασης αλλά και την οικονομική ζημία για την Κοινότητα. Άρθρο 20 Η παρούσα απόφαση αρχίζει να ισχύει την 1η Ιανουαρίου 2010. Άρθρο 21 Η παρούσα απόφαση απευθύνεται στα κράτη μέλη. Βρυξέλλες, 26 Νοεμβρίου 2009.

Classification Labels:
1934
311
1936
322
321

Label Descriptions:
{"1934": "Πολιτική για την υγεία", "311": "ΥΓΕΙΑ", "1936": "Ασθένειες", "322": "Διαχείριση", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 2442
5283
2479
1754
5442
1154
1005
5877

EuroVoc IDs (Expanded): 2442
5283
2479
1754
5442
1154
1005
5877

Dataset Source: meu

Split: train